GiliGold/VAD_KnessetCorpus huggingface dataset:
גדעון סער: פה מצאנו, לפי דעתי, הסדר מופחת לעומת הסטנדרט לגבי עובדים.
גדעון סער: צריך לראות את המצב, כמו שאמר חבר הכנסת חמד עמאר, לגבי רשויות חלשות.
גדעון סער: אבל זה לא דבר שצריך לעגן אותו בחקיקה – אם השר רואה שיש רשות שהושתו עליה עלויות בגין ההליך המשפטי והיא מאוד חלשה, יש לו את הדרכים: באמצעות מענק שר למשל.
גדעון סער: יש כלים גמישים, לא רבים לצערי, אבל יש כלים גמישים לתת מענה לרשות שהיא מאוד חלשה.
זבולון כלפה: יכול להיות שכדי לזרז את תהליך השימוע אולי כדאי להשית את התשלום על משרד המשפטים ואז יבוא לציון גואל.
מירי רגב: מה שאומר פה השר – אני מבקשת שזה יהיה רשום בפרוטוקול – נכון שלא ייכנס לחקיקה, אבל בהמשך של מה שאמר חבר הכנסת חמד עמאר, באמת רשויות חלשות, אם אפשר יהיה לבחון אפשרות של משרד הפנים לסייע במענקי שר וכדומה כדי שזה לא יושת על העם.
גדעון סער: 90% או 95% של מענק שר ניתן לרשויות החלשות והן מקבלות את התקציבים האלה.
דוד אזולאי: אתמול העליתי את הנושא של השכר הרטרואקטיבי - - -
מירי רגב: את זה סגרנו.
מירי רגב: אנחנו סגרנו אתמול את הדבר הבא לגבי השכר: 70% בזמן השעיה, ואם הוא זוכה – הוא מקבל את הכול.
דב חנין: ההבדל המעשי, לטעמי, הוא הבדל בעיקר של לוחות זמנים.
דב חנין: אם אנחנו מקבלים ערעור – אנחנו יכולים לקבוע מסגרת זמן לערעור כמו בערעור בחירות.
דב חנין: הרי האינטרס הציבורי הוא שזה ייפתר לכאן או לכאן.
דב חנין: לבג"ץ אין מגבלות זמן – הוא יכול להחליט בזה גם בתוך שנה, ואז כל לוח הזמנים המקוצר שאנחנו קבענו לא יהיה רלוונטי.
מירי רגב: לא יהיה שווה כלום.
מירי רגב: מה אתה מציע שיהיה?
דב חנין: אני מציע שזה יהיה כמו ערעור בחירות.
גדעון סער: האם אפשר לתת זמנים להליך של בג"ץ?
גדעון סער: להשאיר את זה הליך בג"ץ, לא הליך ערעורי?
דב חנין: זה בעייתי מאוד-מאוד.
<יהודה זמרת: ערעור בחירות הוא באמת משהו מיוחד כי הוא אומר שבעצם הגוף המכונן לא נמצא - - - או שזה יהיה החלטה לא להשעות אותו - - - ואז אין הצדקה מבחינת - - - אם אדם הושעה – הרשות מתפקדת בשלב הזה.
גדעון סער: אני מציע שתחשבו בינתיים, תוך כדי שאני ממשיך בהתייחסויות, אם אפשר לתת להליך של בג"ץ איזושהי מסגרת זמנים.
גדעון סער: תחשבו, וכשאני אסיים – תגידו את עמדתכם.
מירי רגב: תחשוב גם אתה, גלעד.
גדעון סער: עורך הדין רוטמן אמר שהכול צריך להיות ברשות השופטת – אני לא מקבל את זה.
גדעון סער: על זה היה אחד הדיונים שעשינו בהתייעצויות עם מרכז השלטון המקומי ומשרד המשפטים.
גדעון סער: המילה האחרונה בסופו של דבר היא תקיפה ישריה בבג"ץ.
גדעון סער: אבל צריך לתת את התחושה שיש את כל המרכיבים שנשקלים ולכן אנחנו הלכנו על העניין הזה של הוועדה, שגם החלטותיה ניתנות לתקיפה ישירה בבג"ץ.
גדעון סער: חבר הכנסת מזרחי דיבר על נושא של רשימת עבירות - - -
מיקי רוזנטל: לא רק הוא.
גדעון סער: אני מתייחס להערות ששמעתי היום – לא הייתי אתמול.
גדעון סער: אני חושב שזאת שגיאה חמורה שאנחנו נעשה אם נכבול את הידיים והרגליים של הוועדה הזאת במצב דיכוטומי – אני יכול לתת דוגמאות כדי לסבר את האוזן: לפעמים יש עבירת עוון שהיא הרבה יותר חמורה מעבירת פשע.
גדעון סער: יש עבירת פשע כמו נטישת חומר ההצבעה על ידי יושב-ראש ועדת קלפי לאחר ספירת הקולות, דינה מאסר 5 שנים.
גדעון סער: דהיינו, לפי הקלסיפיקציה זאת עבירה מסוג פשע.
גדעון סער: זה מסלול אוטומטי?
גדעון סער: אני מזכיר לוועדה - - -
תמר זנדברג: העבירות האלה - - -
גדעון סער: חברת הכנסת זנדברג, בבקשה תני לי להשיב.
גדעון סער: הנושא של רשימת עבירות שנכלל בהצעת חוק פרטית של חבר הכנסת מזרחי, שקלנו אותו והגענו למסקנה שהוא לא נכון.
גדעון סער: אני רוצה לתת לכם עוד דוגמה: שר בממשלת ישראל, רפול זכרונו לברכה, הועמד לדין על עבירה לפי חוק הגנת הפרטיות מסוג פשע וזוכה ב-No case to answer – אני לא רוצה להיכנס לפרטי המקרה שהיה - - -
דוד צור: הוא לא מונה להיות שר.
גדעון סער: לכן אני אומר: לא כל עבירה.
גדעון סער: יש לפעמים עבירה עם נסיבות.
גדעון סער: למשל, עבירת הפרת אמונים שהיא עבירת עוון היום – יש הצעה לשנות אותה לעבירת פשע – בנסיבות מסוימות היא יכולה להיות מאוד חמורה ובנסיבות אחרות פחות.
גדעון סער: יש עוד שאלות לגבי נסיבות העבירה פה.
גדעון סער: אמרנו אחת מהן: האם זה כרוך או לא כרוך במילוי התפקיד הציבורי?
גדעון סער: האם הוא עשה את העבירה הזאת תוך כדי שהוא מכהן או לא.
גדעון סער: את כל הדברים האלה אני מציע לשקול בוועדה מכיוון שאנחנו לא יכולים פה לתת מענה מושלם לכל סיטואציה שיש בחיים.
גדעון סער: לכן אני נגד גיליוטינה אוטומטית.
יפעת קריב: אבל יש מספר עבירות - - -
גדעון סער: יש עבירות שאין לגביהן ספק.
יפעת קריב: אז למה לא נסכים עליהן?
גדעון סער: אני אסביר לך למה לא, חברת הכנסת קריב, כי אם את עכשיו תתחילי להיכנס לחוק העונשין ולכל החיקוקים הפליליים האחרים בכל חוק מרישוי עסקים ועד תכנון ובנייה – את לא תצאי מזה.
גדעון סער: אנחנו שקלנו את זה כאחת האפשרויות והגענו למסקנה שזה לא מעשי.
גדעון סער: לכן אני מציע לאפשר מרחב שיקול דעת.
גדעון סער: היו פה כל מיני שאלות של הפקעה – אני בעד ההסדר שהוועדה גיבשה, זה לא היה בחוק המקורי, לגבי תפקידים אחרים שהם לא ראשות עיר.
גדעון סער: אני נגד ההצעה שהעלה חבר הכנסת מזרחי להפקיע חברות במועצה.
גדעון סער: אני חושב שזה דבר חמור ואנחנו נמצאים בשלב של ההליך הפלילי שבכלל זה נשמע לי הזוי להפקיע את החברות במועצת העיר.
יפעת קריב: אבל התחלת משפט, סליחה אדוני השר, ואמרת שלגבי הגדרה של מה מותר ומה אסור בזמן ההשעיה – גם פה, למה להשאיר את הכול לשיקול דעת - - - ועדת תכנון ובנייה - - -
זבולון כלפה: - - - תפקידים ביצועיים.
מירי רגב: לא התעלמנו מזה
גדעון סער: זה תלוי בעבירה.
מירי רגב: הוועדה המייעצת תחליט.
גדעון סער: אם ראש העיר הזה מואשם בעבירה כלכלית, בעבירה של שוחד בנושא של תכנון ובנייה, למשל, אז בטח רלוונטי לתכנון ובנייה.
יפעת קריב: או שוחד עם קבלות – אתה יודע, זה - - -
גדעון סער: החיים הם לא אוטומטיים.
מיקי רוזנטל: אדוני השר, אנחנו קיבלנו את עמדתך.
מיקי רוזנטל: אנחנו רק מבקשים שתתייחס לעניין שבמקום לכתוב שהוועדה רשאית לכתוב "הוועדה תקבע".
<תומר רוזנר: לפעמים לא צריך.
מירי רגב: אם לא צריך אז היא לא תקבע.
<תומר רוזנר: אבל הוא מחייב אותה לקבוע.
מירי רגב: אבל היא אומרת שלפעמים היא לא צריכה לקבוע.
מיקי רוזנטל: אז היא צריכה לקבוע שאין סייגים – זה גם חשוב.
מירי רגב: בגלל זה נכתב "רשאית".
גדעון סער: היום, "רשאי" זה חייב לפי הפסיקה, לא?
מיקי רוזנטל: אני חושב שבמקרה הזה חיוני שהוועדה תקבע את עמדתה לגבי הסוגיה הזאת.
מיקי רוזנטל: אם היא לא תקבע - - -
מירי רגב: זה נוסח.
מירי רגב: אנחנו מסכימים - - -
תמר זנדברג: ניסוח שמחייב את הוועדה לדון בנושא.
יעקב אשר: או שתשקול.
מירי רגב: מה אמרת?
מירי רגב: תחייב אותה לשקול?
יעקב אשר: הוועדה תשקול.
תמר זנדברג: אנחנו מבקשים נוסח שיחייב את הוועדה לתת את דעתה לנושא.
מירי רגב: תחייב את הוועדה לדון בסוגיה זו.
מירי רגב: ואז כשאתה אומר "תחייב את הוועדה לדון בסוגיה זו" המשמעות היא לקבוע אם רשאי או לא.
<תומר רוזנר: בדיוק – תיתן דעתה ורשאית לקבוע.
מירי רגב: תמי, ניקח אותך לייעוץ המשפטי שלנו.
מירי רגב: התקבל.
גדעון סער: עלה פה נושא שדיבר על קונוטציות של פוליטיקה.
גדעון סער: אני רוצה להבהיר שהוועדה הזאת לא אמורה להיות ועדה פוליטית, היא לא תהיה ועדה פוליטית.
גדעון סער: אני גם צריך למנות ועדה – בחלקה עם שר המשפטים ובחלקה לבד – שתזכה לאמון הציבור.
גדעון סער: אבל יש הבדל בין לעשות כל אדם – ראיתי שם את ההגדרות בחוק שירות המדינה – שהיה אי פעם בהפגנה בימי חייו לפוליטי והוא לא כבר לא יכול.
גדעון סער: רבותי, פוליטיקה זו לא עבירה פלילית.
גדעון סער: אסור שתהיה ועדה פוליטית אבל לכל אדם יש דעות ויש לו מחשבות ומישהו שהשתתף במחאה החברתית, לשם דוגמה, אם הוא עשה את זה - - -
מירי רגב: זה דווקא כן כי אני רוצה שכל מי שהשתתף במחאה החברתית מצד השמאל – תמי וחבריה – דווקא כן הייתי רוצה שתהיה שם איזו עבירה.
מירי רגב: בואו נעשה עם זה משהו.
מירי רגב: דב, גם אתה, מה אתה צוחק?
גדעון סער: - - - יש אנשים שיש להם דעות פוליטיות, נתתי כמה דוגמאות קודם בדיון, והם אנשים מאוד ישרים – אף אחד לא יטיל ספק ביושרם – וזאת בדיוק הכוונה.
גדעון סער: אני לא מציע דווקא לבית הזה להחמיר מעבר למה שאנחנו קבענו בסיכום עם היועץ המשפטי לממשלה.
תמר זנדברג: אנחנו ביקשנו תקופת צינון גם לראש הרשות.
גדעון סער: אני נגד זה ואני אסביר למה אני נגד - - -
תמר זנדברג: אבל יש תקופת צינון לשופט.
גדעון סער: לשופט לא.
גדעון סער: יש למשפטן, על פי בקשת היועץ המשפטי לממשלה - - -
<תומר רוזנר: גם לשופט.
גדעון סער: בסדר, גם לשופט.
גדעון סער: השופט יושב בראש הוועדה.
תמר זנדברג: אבל למה לא לראשי ערים?
גדעון סער: ראש העיר מלכתחילה בא ממקום ציבורי.
גדעון סער: נגיד שהיום אנחנו מחילים את המגבלה, מראש הצינון הוא לא של שנה – כי היו עכשיו בחירות מוניציפליות – הצינון הוא 6 שנים.
גדעון סער: אתה צריך ללכת ולחפש מישהו שלא נבחר – יכול להיות שייבחר מישהו לפני 6 שנים, אבל רבותי, או שאפשר להאמין שיכול להיות אדם שכיהן בראש רשות, נגיד חבר הכנסת אשר אם הוא לא היה יושב פה בכנסת, אז מה?
גדעון סער: הוא לא היה יכול לשבת בטריבונל כזה ולהחליט באופן ענייני?
גדעון סער: לכן אמרתי: לא ראש רשות מכהן.
גדעון סער: כדי שלא יישב בישיבות של מרכז השלטון המקומי בתוך הקהל הזה.
תמר זנדברג: אבל הוא יכול היה לפני חודש לשבת אתו במרכז השלטון המקומי או בוועדה מחוזית או - - -
גדעון סער: אני לא אמנה לפני חודש, אבל המשמעות של צינון היא ללכת 6 שנים אחורה.
יעקב אשר: קדנציה.
גדעון סער: רבותי, אני אומר לכם – לא צריך להגזים.
גדעון סער: להיות ראש רשות לשעבר זה לא כתם והוא לא צריך לנקות את עצמו מאיזשהו כתם ואני מתנגד - - -
תמר זנדברג: צינון זה לא מכתם - - -
מירי רגב: די, בסדר.
מירי רגב: הוא הסביר את העניין.
גדעון סער: אבל הוא כיהן ברשות אחרת והוא עבד בעניינים אחרים ואין לו קשר בכלל למקרה.
מירי רגב: אנחנו נצביע על זה.
יפעת קריב: אבל אדוני השר, כל הסיטואציה - - - ראש עיר לוועדה המקצועית שזו ועדה שצריכה לקבל החלטות משפטיות - - -
גדעון סער: מעין משפטיות.
מירי רגב: אבל יש שם שופט.
גדעון סער: אבל זה מאזן, יש שם איזון – הגוון הדומיננטי של הוועדה הוא משפטי: יש שם שני משפטנים עם כשירות לבית משפט מחוזי, בראשה עומד שופט בדימוס.
גדעון סער: רצינו מישהו שיגלם את סוג הערכים המתנגשים פה בדילמה, אנחנו צריכים גם תמיכה ציבורית רחבה.
גדעון סער: רבותי, היו בתי משפט ובית המשפט העליון קבע, ובשלוש רשויות מקומיות החליטו בניגוד לעמדת בית המשפט.
גדעון סער: מה זה אומר?
גדעון סער: שהכול יהיה מפה והנה זה לא מקבל אמון של הציבור, למה?
<קריאה: אז נחליף את הציבור.
מירי רגב: אנחנו נחליף את הציבור?
גדעון סער: מי שאומר לך את זה - - - מ-77' אנחנו מכירים את זה.
זבולון כלפה: דילגת על הערה אחת קודם:
זבולון כלפה: לגבי משך התהליך, האפשרות של הוועדה היא בעצם השעיה של שנה ועוד שנה?
מירי רגב: עד כמה הוועדה יכולה להשעות?
זבולון כלפה: למה לא לתחום את זה?
גדעון סער: אני מוכן למצב - - -
זבולון כלפה: אני רוצה להוסיף עוד משפט - - -
מירי רגב: רגע, הוא מנסה לענות.
זבולון כלפה: משפט אחד קצר - - -
גדעון סער: הבנתי אותך.
גדעון סער: לפני שדברת הבנתי אותך.
גדעון סער: אני הייתי הולך על האפשרות של שנה ועוד שנה.
גדעון סער: אבל אני לא מציע את זה מכיוון שאז יכול להיות מאוד שמי שיהיה לו אינטרס למשוך את ההליך המשפטי זה ראש הרשות.
מירי רגב: ימשוך אותו.
גדעון סער: למה לא לתת שיקול דעת ולראות אם הייתה משיכה של הזמן – אנחנו מקווים שלא תהיה – ומי אחראי לזה ולקבוע לפי זה אם ראוי או לא ראוי.
זבולון כלפה: אז למה לא ליצור בחובת ההוכחה על הוועדה שבמידה וראש הרשות - - -
גדעון סער: ברגע שעצרנו אחרי שנה וזה חוזר אליה – גם יצרנו לבית המשפט, גם בית המשפט הכיר בסעיף הזה בחוק, והוא יודע שהוא צריך - - -
מירי רגב: אנחנו צריכים להתחיל את ההצבעות.
גדעון סער: אז אני אענה בקצרה.
גדעון סער: יש עוד שתי נקודות אחרונות: ראשית, אני מאוד מבקש מהוועדה לדבוק בעניין הזה שמועצת העיר תכריע.
גדעון סער: יש גם הצעה אחרת של חברת הכנסת זנדברג – חבל שלא היית כאן חברת הכנסת זנדברג כשהתייחסתי לעניין הזה.
גדעון סער: מהטעם הענייני שלא טוב לקבוע מצב שמותיר את מה שהיה בתקופת ראש העיר, אם היה לו סגן מסוים, שהוא אוטומטית ייכנס.
גדעון סער: אפילו מהטעם הפרקטי שבסיטואציה החדשה זאת תהיה מועצה לעומתית לאותו סגן.
גדעון סער: יש סיטואציה – אנחנו מצאנו הסדר מאוד מאוזן, אמרנו: אם אנחנו באים לפני בחירות – אז מספר 2 ברשימה.
גדעון סער: ואז הציבור יודע, כשהוא הולך לראש עיר מושהה, שהוא מצביע כמו שיש נשיא וסגן נשיא – כל עוד הוא לא יכול, אז מספר 2 שלו יכהן.
גדעון סער: אבל יש סיטואציה של אחרי בחירות.
גדעון סער: בסיטואציה הזאת הפורום הדמוקרטי ביותר הוא מועצת העיר ויש בה ייצוג של הציבור והיא גם קשובה להלכי הרוח בציבור והיא גם מייצגת את הציבור.
גדעון סער: לא הייתי מציע, לא בדרך של מתן אפשרות, כפי שהוצע קודם, לראש הרשות שהושעה ולא בדך של ללכת למה שהיה קודם.
גדעון סער: אגב, יש רשויות שיש בהן יותר מסגן אחד.
גדעון סער: אני נגד הכבילה ואני בעד להשאיר את זה למועצת העיר ואני חושב שזה - - -
תמר זנדברג: אני מקבלת את זה בתנאי שבכל מקרה זה למועצת העיר.
תמר זנדברג: זאת אומרת, גם אם זה לפני הבחירות - - -
מירי רגב: בכל מקרה זה מועצת העיר.
<תומר רוזנר: אם זה לפני הבחירות – זה מספר 2.
גדעון סער: לפני הבחירות יש מועצת עיר יוצאת - - -
תמר זנדברג: מדובר על מינוי ממלא מקום לפני הבחירות - - -
גדעון סער: יושבת-ראש הוועדה, אני חייב להסביר את זה - - -
מירי רגב: היא גם מגיעה מאוחר ועכשיו צריך להסביר לה וממילא היא תצביע נגד – אז למה?
מירי רגב: חבל לי על הזמן – אני צריכה הצבעות היום.
תמר זנדברג: זה ממש לא בטוח וחוץ מזה אני הצגתי את זה אתמול - - -
גדעון סער: מה קורה אם זה לפני הבחירות: נגיד שהתקבלה החלטה לפני חצי שנה ולא הסתיימה תקופת ההשעיה ויש בחירות.
גדעון סער: הוא עדיין לא הורשע – על פי פסיקת בג"ץ רשאי הוא רשאי להתמודד.
גדעון סער: אז מה אנחנו עושים במצב הזה?
גדעון סער: אנחנו אומרים לציבור: שימו לב, הציבור הוא מעל למועצת העיר, עכשיו אתם מכריעים – הממלא מקום שלו הוא מספר 2.
גדעון סער: ואז אנחנו מפשרים לציבור להכריע על ממלא המקום.
גדעון סער: אם זה בא אחרי הבחירות – אני לא יכול עשות בחירות מיוחדות – הדבר הכי הוגן זה ללכת למועצת העיר.
גדעון סער: אני לא יכול לפני הבחירות ללכת למועצת העיר היוצאת ולתת לה לקבוע את מלא המקום.
תמר זנדברג: מדובר על מינוי ממלא מקום בתקופה של לפני הבחירות, אלא אם כתב האישום לא הוגש לפני הבחירות.
גדעון סער: אז המינוי מקום בתוקף.
גדעון סער: ברגע שהושעה יש לו כבר ממלא מקום, המועצה החליטה.
גדעון סער: אבל הלכנו לבחירות, בתוך תקופת ההשעיה יש שנה?
גדעון סער: אז כשהולכים לבחירות מספר 2 אנחנו מציעים הסדר מלא.
גדעון סער: זה המצב.
גדעון סער: נקודה אחרונה – הייתה שאלה חשובה בנושא פרסום ההחלטות.
גדעון סער: אני יודע שכשצועקים שקיפות, שקיפות – קשה להשחיל טיעון.
גדעון סער: אבל אני אומר לכם שיש הרבה מאוד סיטואציות, לדוגמה, שימוע אצל היועץ המשפטי לממשלה: יצא לי בתפקידי הקודמים לשבת בשימועים אצל היועץ המשפטי לממשלה ואצל פרקליטת המדינה – בא סניגור וחושף קו הגנה.
גדעון סער: בשימוע יש, חבר הכנסת חנין יודע, לסניגור ולנאשם תועלת ויש עלות: הוא חושף את קו ההגנה בשלב מוקדם יותר אם הוא בוחר להשתמש בזכות השימוע כדי לשכנע את היועץ המשפטי לממשלה למה אין טעם להגיש כתב אישום.
גדעון סער: אנחנו בפורום מעין שיפוטי – ההחלטות צריכות להיות חשופות.
גדעון סער: לא רק ההחלטה המנומקת בסוף התהליך אלא גם החלטות ביניים.
גדעון סער: יש החלטות ביניים תהליך כשאתה מסיים ישיבה נותנים סדרה של הוראות לצדדים.
גדעון סער: אני לא חושב ואני לא מכיר את זה מטריבונלים אחרים ואני מציע, בוודאי בשלב ראשון, לא ללכת לפרסום גורף של פרוטוקולים כי אני לא חושב שזה נכון ואני לא חושב שזה מאוזן.
מיקי רוזנטל: אתה מסכים שיהיה בחוק שכל ההחלטות, כולל החלטות ביניים - - -
מירי רגב: הכול ייכנס.
מירי רגב: בזה הרגע אני מבקשת שקט.
<אורי בוסקילה: אפשר להוסיף עוד שאלה אחת?
מירי רגב: אין שאלות.
מירי רגב: כרגע אני מקריאה את השם של מי שיכול להצביע.
מירי רגב: היועץ המשפטי יציג את השינויים המרכזיים, אנחנו נצביע על ההסתייגויות ועל החוק עצמו.
מירי רגב: מי שמצביע במקום פייגלין – יריב לוין, חמד עמאר, רינה פרנקל, יפעת קריב.
מירי רגב: במקום נחמן שי – לפרוטוקול בבקשה – מיקי רוזנטל, זבולון קלפה, דוד אזולאי, ישראל אייכלר איננו – במקומו אשר יעקב, דוד צור תמר זנדברג, טלב איננו - - -
אחמד טיבי: טלב איננו אבל יש אדם צנוע שממלא את מקומו.
מירי רגב: בבקשה, אחמד טיבי – תיזהר לך אתי היום, אם אתה לא אתי, אני מתנגדת לחוק שאני מביאה אחר כך להצבעה בעניין טייבה – וחבר הכנסת דב חנין.
אחמד טיבי: היה צליל של איום.
מירי רגב: איזה צליל של איום?
<תומר רוזנר: לגבי בקשת השר לגבי הפרוטוקולים, אני חושב שלמרות שיש טריבונלים אחרים אני חושב שאני לפחות אמליץ לוועדה לקבל את ההצעה של השר כשמדובר בהחלטות והחלטות ביניים בגלל שמדובר בפורום חדש - - -
מיקי רוזנטל: אני כבר הסכמתי והורדתי את ההסתייגות.
<תומר רוזנר: מצוין.
מירי רגב: תומר, חבל לחזור על זה – אני רוצה להגיע להצבעה, חברים.
<תומר רוזנר: לגבי הערת השר בין לפני הכהונה לבין אחריה – הנוסח הזה הוא הנוסח שקיים בסעיף 20 לגבי השעיה של ראש רשות לאחר שבית המשפט הכריע.
<תומר רוזנר: השיקול של הזיקה לתפקיד הוא אחד השיקולים שמופיעים במפורש בין שיקולי הוועדה ולכן זה ברור שהוועדה צריכה לשקול כמובן את הזיקה לתפקיד.
<תומר רוזנר: אני אבקש מגלעד להקריא את השינויים שהוועדה קיבלה לגביהם החלטה אתמול.
גדעון סער: למה אתם צריכים את התוספת של זה בתוך הנוסח?
<תומר רוזנר: כי זה מה שמופיע גם בסעיף 20.
<תומר רוזנר: אבל אם אתם לא - - -
מירי רגב: תכניסו את זה לנוסח.
מירי רגב: תשבו אחר כך יחד - - -
<תומר רוזנר: זה לא משנה את המהות.
מירי רגב: זה לא משנה את המהות.
מירי רגב: שבו אחר כך – אל תסתכל ככה, זמרת – שבו אחר כך אתה והיועץ המשפטי ותסגרו ביניכם את הנוסח.
מירי רגב: גלעד, בבקשה.
מירי רגב: העיקרון ברור.
<גלעד קרן: יש פה שינויי נוסח שאני לא אקריא אותם – רק שינויים מהותיים.
<גלעד קרן: בעמוד 2 בנוסח שמונח בפניכם – אנחנו מוסיפים פה את סעיף קטן (ג) שנוסחו: "חברי הוועדה לבחינת השעיה ימונו לתקופה אחת של 7 שנים".
<גלעד קרן: בסעיף קטן (ב) – כמובן שהמספור ישתנה – למטה אנחנו מוסיפים לכתוב: "בין שהעבירה נעברה בזמן שכיהן כראש רשות ובין לפני שהחל לכהן כראש רשות".
<גלעד קרן: ואנחנו מוסיפים את זכות הטיעון, שההחלטה תתקבל לאחר שהוועדה נתנה לראש הרשות הזדמנות להשמיע את טענותיו.
<גלעד קרן: בעמוד 3, מה שמופיע כפסקה (2): "החליטה הוועדה לבחינת השעיה להשעות ראש רשות מכהונתו לפי פסקה זו" – אנחנו מתקנים קצת את הנוסח בהתאם למה שהוחלט עכשיו – "תיתן את דעתה לעניין התפקידים שיהיה רשאי למלא כחבר המועצה בתקופת ההשעיה ורשאית היא לקבוע סייגים לעניין תפקידים אלה".
מירי רגב: בסדר, מקובל?
<גלעד קרן: פסקה (3) – השינוי שהתקבל עכשיו שזה יהיה 30 יום ולא 45 ימים עם הוראת מעבר לשנה של 40 יום - - -
מירי רגב: הוראת שעה ל-45 יום לשנה.
<תומר רוזנר: בשנה הראשונה.
<גלעד קרן: בעמוד 4, בסעיף קטן (ה) – אנחנו מציעים להוסיף שכאשר הוועדה מחליטה אם להאריך את משך ההשעיה היא תשקול, בין היתר, את משך ההליך המשפטי המתנהל נגד ראש הרשות ואת הנסיבות שהביאו לכך שטרם הסתיים.
מירי רגב: הנהלת בתי המשפט, תזדרזו ממחר.
<גלעד קרן: בסעיף קטן (ז) אני מבין שהוועדה מבקשת להצביע על גרסה א' ולא על שתי גרסאות אחרות שמופיעות ולכן אני לא אקריא - - -
מירי רגב: המועצה תבחר למלא מקום – זאת ההצבעה של הוועדה.
מירי רגב: מי שיש לו הסתייגות לעניין הזה היא תהפוך להסתייגות.
מירי רגב: אנחנו מצביעים על נוסח הוועדה שאומר שהמועצה היא זו שמחליטה על ממלא המקום.
<גלעד קרן: רק תיקון אחד למה שמופיע פה: צריך להיות מבחינת הנוסח בסוף גרסה א': "ראש הרשות בבחירות לפי הוראות חוק זה" ולא לפי סעיף 3, כפי שכתוב.
מירי רגב: היועצת המשפטית של השלטון המקומי – את אתנו?
מירי רגב: הכנסנו פה גם את העניין של הממלא מקום עם ההגנות שלו?
<תומר רוזנר: אנחנו צריכים להוסיף שיראו בממלא המקום כראש רשות לכל דבר ועניין.
מירי רגב: תוסיף את זה.
גדעון סער: למה זה בספק?
<תומר רוזנר: למרכז השלטון המקומי יש ספק.
מירי רגב: נכניס את זה.
מירי רגב: זאת הצעה שאנחנו מצביעים עליה עכשיו, כן?
מירי רגב: אז איפה היא תירשם?
<תומר רוזנר: בסעיף הזה.
גדעון סער: הוא לא ראש רשות לכל דבר ועניין?
<תומר רוזנר: לי ברור שכן.
מירי רגב: זה ברור אבל בואו נכניס את זה.
גדעון סער: אני רוצה להבין עד הסוף את המשמעות של מה שאנחנו מכלילים.
גדעון סער: בסופו של דבר הוא לא ראש רשות לכל דבר ועניין – אם מחר ראש העיר יזוכה או אם פגה תקופת ההשעיה.
<תומר רוזנר: בתקופת ההשעיה.
<יהודה זמרת: הוא בעצם ממלא תפקיד ראש העיר – הוא לא ממלא מקום - - -
מירי רגב: הנוסח שיהיה: ממלא תפקיד ראש העיר - - -
<תומר רוזנר: יראו אותו - - -
מירי רגב: יראו אותו בתקופת ההשעיה כראש עיר לכל דבר.
גדעון סער: בתקופת ההשעיה.
מירי רגב: זה ייכנס לנוסח עליו נצביע.
<גלעד קרן: בעמוד 5 אנחנו מוסיפים בסוף פסקה (2): אם זוכה ראש הרשות בפסק דין סופי מכל האישומים נגדו – ישולם לו החלק היחסי של שכרו בתקופת להשעיה, שלא שולם באותה תקופה, בניכוי הכנסתו מעיסוק נוסף בתקופת ההשעיה.
מירי רגב: אזולאי, זה בסדר?
דוד אזולאי: זה בסדר.
<גלעד קרן: בסעיף 2(א) זה לגבי תנאי השירות של ראש הרשות: "ראש הרשות שהושעה זכאי בתקופת ההשעיה לתנאי השירות שמגיעים לו לפי הוראות סעיף 15(א)(1) או שוויים, כולם או חלקם כפי שיורה השר, ובלבד ששיעורם לא יעלה על השיעורים הנקובים בפסקה (2) לתנאי השירות שהיה זכאי להם אלמלא הושעה מכהונתו".
תמר זנדברג: אני מתנצלת שאני חייבת לחזור אחורה לגרסה א' בנושא ההחלטה של המועצה, בסיפא של הסעיף כתוב שהממלא מקום יכהן עד תום תקופת ההשעיה או עד בחירות ראש רשות בבחירות לפי סעיף 3.
<תומר רוזנר: פה מתקנים את זה.
מירי רגב: אני כבר מודיעה לחברי הכנסת, חברי הוועדה: פעם אחרונה שאני נותנת לחברי כנסת שמגיעים באיחור להתייחס לדברים שהתייחסנו אליהם לפני.
מירי רגב: אני מוציאה מראש לו"ז ואומרת מתי יש התייחסויות ומתי לא – אי אפשר ככה כל פעם לחזור ולחזור.
תמר זנדברג: אנחנו לא עורכי דין ולא משפטנים ולא ייעוץ משפטי - - -
<תומר רוזנר: אני אבהיר שוב: בעקבות ספק שהתעורר אם הבחירות יכולות להתקיים לאו דווקא במועד הבחירות הכלליות אלא במועד מוקדם יותר, למשל במקרה של פטירה חס וחלילה של ראש הרשות או התפטרות של ראש הרשות שנבחר, ולכן אנחנו משנים שזה יהי בבחירות לפי חוק זה ולא בחירות לפי 3, כך שבכל הנסיבות שבהן מתחייבת עריכת בחירות – תיפסק - - -
תמר זנדברג: תודה וסליחה.
גדעון סער: הבחירות גוברות על השעיה.
<גלעד קרן: בעמוד 7 אנחנו מוסיפים סעיף קטן (ז) החלטות והחלטות ביניים של הוועדה לבחינת ההשעיה יפורסמו באתר אינטרנט של משרד הפנים ללא הפרוטוקול.
מירי רגב: החלטות, לרבות החלטות ביניים.
מירי רגב: מאה אחוז, יופי.
<גלעד קרן: באותו עמוד למטה, סעיף 22(ד) החדש, אנחנו מציעים לכתוב: "הוגש כתב אישום, לא יחולו הוראות סעיף זה לעניין המעשים המיוחסים לראש הרשות בכתב האישום".
דב חנין: לא הבנתי.
<גלעד קרן: הכוונה היא שאם הוגש כתב אישום, אנחנו הולכים להליך הזה של הוועדה והמועצה לא יכולה על אותם מעשים להשתמש בסעיף שקיים היום לגבי התנהגות - - -
דב חנין: אני מתנגד לסעיף הזה.
<יהודה זמרת: הסעיף אומר שמרגע שיש את המנגנון הזה, לא יחול המנגנון של - - -
דב חנין: זה לא אותו דבר, לא אותו דבר - - -
גדעון סער: על אותה סיטואציה - - -
<תומר רוזנר: על אותם מעשים.
מירי רגב: על אותם מעשים אתה רוצה שאותו אדם יישפט פעמיים?
מירי רגב: גם במועצה וגם בוועדה המייעצת?
גדעון סער: הוכח שמועצות הערים, בעניין הזה, לא בדיוק התנהגו כשומר סף אלא יותר כגורם קואליציוני.
גדעון סער: לכן אנחנו אומרים שבמקום להשאיר את זה למועצת העיר – הוועדה תקבע את העניין הזה.
מירי רגב: זה לא הוגן.
גדעון סער: סיכון כפול.
דב חנין: בסדר, דב, זאת הסתייגות שלך.
דב חנין: נצביע עליה ונפיל אותה.
דב חנין: זה לא סיכון כפול כיוון שיש פה ממד ציבורי - - -
מירי רגב: זה סיכון כפול.
<נועה בן אריה: - - - זה סיכון כפול.
דב חנין: לא, כיוון שיש דיון ציבורי - - -
מירי רגב: נועה, מותר לו להגיש הסתייגות.
<גלעד קרן: אנחנו מציעים להחיל את אותו תיקון בדיוק בעמוד 8 לעניין מועצות אזוריות כמו שמופיע כסעיף 6(ד) למטה.
מירי רגב: עוד שינויים?
<תומר רוזנר: אלו השינויים.
מירי רגב: זאת הצעת החוק.
מירי רגב: אני רוצה להודות לך השר, קיבלתם את עיקרי ההסתייגויות או ההערות של חברי הכנסת, של הוועדה, וזה מראה שבאמת יש שיח רציני בינינו לבין משרד הפנים וזה לא משרד שלא מקשיב ובא עם הצעת חוק – ככה אנחנו פועלים.
מירי רגב: אני חושבת שגם חברי הכנסת פה עשו עבודה מאוד רצינית במשך יומיים לא פשוטים – באו, העירו הערות, קראו את החוק, העבירו הסתייגויות, גם באו בשעות מוקדמות, בדרך כלל לא מגיעים להצבעות כל כך מוקדם.
מירי רגב: אני מודה לכל חברי הכנסת שבאו במזג אוויר כזה והשאירו את הילדים בבית, יפעת קריב, ובכל זאת יצאו לדרך ואפילו ביום חופש.
מירי רגב: אני מודה לכל חברי הכנסת, אני באמת מודה לכל אלו שהגיעו, אני מודה לך השר על כך שהגעת היום ועל כך שקיבלת את ההערות.
מירי רגב: אם לא הייתה כאן החלטה של בית המשפט, אני באופן אישי לא הייתי אוהבת את החוק הזה.
מירי רגב: אני חושבת שלא נכון להשעות מתפקידו מישהו שיש כתב אישום נגדו והוא לא הורשע.
מירי רגב: אבל משום שבית המשפט שם לנו רף של הדחה של ראש עיר אז ברור לנו שאנחנו מעדיפים השעיה וחוק שהוא מידתי והוא ציבורי וחכם.
מירי רגב: אני חושבת שהחוק הזה עושה באמת תמהיל נכון של כל הרכיבים האלה.
דוד אזולאי: לא קיבלתי תשובה על הקמת הוועדה.
דוד אזולאי: אני יודע שכרגע יש לחץ ציבורי אדיר להקים את הוועדה ויקימו אותה, אין לי בזה ספק.
דוד אזולאי: הדאגה שלי היא מקורה אחרי הוועדה הזאת.
דוד אזולאי: צריכים להקים ועדה חדשה – תוך כמה זמן?
מירי רגב: אמרנו – תוך 7 שנים.
דוד אזולאי: הוועדה היא ל-7 שנים – מה קורה אחרי 7 שנים?
מירי רגב: אז תקום ועדה חדשה.
דוד אזולאי: רבותי, אני מבקש להגביל בזמן את הקמת הוועדה - - -
גדעון סער: אני לא מבין מה הוא רוצה.
מירי רגב: הוא רוצה שאחרי 7 שנים, ועדה תוקם תוך 14 יום.
<תומר רוזנר: 14 יום ממתי?
מירי רגב: מרגע שהוועדה סיימה את תפקידה.
<יהודה זמרת: היא צריכה, לכאורה, להיות מוקמת עוד לפני שהוועדה ההיא הולכת.
דוד אזולאי: מה שאני מבקש זה שתוך 14 יום תוקם ועדה חדשה.
גדעון סער: אפשר לכתוב שאם סיימה את כהונתה, תוך 30 יום תוקם ועדה חדשה.
גדעון סער: אבל אני מציע שכל עוד לא הוקמה ועדה חדשה – תמשיך הקודמת, כדי שלא יהיה ואקום.
דוד אזולאי: דבר נוסף שעדיין לא קיבלתי עליו תשובה - - -
<קריאה: זה דבר פנימי.
גדעון סער: אני מסכים שלא צריך, אבל זאת ההצעה.
דוד אזולאי: מה קורה, אדוני השר, לגבי חילוקי דעות במינוי של נציג שר - - -
מירי רגב: הוא אמר שזה יגיע להחלטת ממשלה.
דוד אזולאי: לפרוטוקול שיגיד.
גדעון סער: ראשית, אני מתכוון להגיע להסכמה עם שרת המשפטים.
דוד אזולאי: אני מאחל לך.
דוד אזולאי: אבל אנחנו לא יודעים - - -
גדעון סער: אם אני לא אגיע להסכמה עם שרת המשפטים, אני אלך לראש הממשלה או לממשלה.
מירי רגב: הקראתי את השמות של המצביעים.
מירי רגב: אנחנו מתחילים להצביע על ההסתייגויות.
מירי רגב: האם חברי הכנסת מוכנים להצביע על כל ההסתייגויות יחד?
מירי רגב: שמענו אותן ודיברנו עליהן, דב, אתה יכול לדבר עליהן גם במליאה.
דב חנין: יש פה נושאים שונים וההצבעה שלי שונה בנושאים שונים.
דב חנין: אני לא מצביע - - -
מירי רגב: כל סיעה, כל קבוצה.
מיקי רוזנטל: את ההסתייגויות שלנו, של סיעת העבודה - - -
<תומר רוזנר: נתחיל עם כל ההסתייגויות של סיעת העבודה.
מירי רגב: נתחיל עם ההסתייגויות של סיעת העבודה.
<תומר רוזנר: הוא אמר שנצביע על כולן ביחד.
מירי רגב: אז מי בעד ההסתייגויות של סיעת העבודה?
מירי רגב: בעד ההסתייגויות של סיעת העבודה – מיעוט
מירי רגב: נמנעים – אין ההסתייגויות של סיעת העבודה לא נתקבלו.
מירי רגב: בעד ההסתייגויות של סיעת העבודה – 2.
מירי רגב: 8 נגד.
<תומר רוזנר: האם בסיעת יש עתיד מסכימים שההסתייגויות - - -
מירי רגב: סיעת יש עתיד?
יפעת קריב: אני מסירה.
מירי רגב: את מסירה את ההסתייגויות?
<תומר רוזנר: מסירה.